Tinn prestegjeld

Tinn prestegjeld var et prestegjeld tilhørende Aust-Telemark prosti i Agder og Telemark bispedømme i Den norske kirke. Det omfattet sogn i Tinn kommune i Telemark fylke, og hovedkirken var Atrå kirke.

Tinn prestegjeld og dets sogn er nå en del av Tinn kirkelige fellesråd, som er underlagt Aust-Telemark prosti.

Historikk

Tinn sókn (norrønt) har sin opprinnelse fra kristningen av landet. Tinn prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

Tind prestegjeld dannet grunnlaget for Tind formannskapsdistrikt, som ble opprettet i 1837.

Ved kgl. res. 21. februar 1859 ble Hovin sammen med Gransherad sogn fra Hjartdal, skilt ut og dannet eget Gransherad prestegjeld.

Ved kgl. res. 3. oktober 1859 ble Rauland sogn skilt ut fra Vinje prestegjeld som eget prestegjeld, med Møsstrand sogn opprettet fra prestegjeldene Vinje, Seljord og Tinn.

Navnet Tinn på kommune og prestegjeld ble innført ved kgl. res. 03. november 1917.

Rjukan sogn ble utskilt fra Tinn som eget prestegjeld ved kgl. res. 22.10.1948.

Ved kgl. res. av 31. januar 1986 ble det fastsatt ny kirkelig inndeling i Aust-Telemark prosti, ved at Gransherad prestegjeld opphørte og dets hovedsogn ble lagt til Heddal  prestegjeld og annekssognet Hovin ble lagt til Tinn prestegjeld.

Ved avviklingen bestod Tinn prestegjeld av menighetene i Atrå, Hovin, Mæl og Austbygde.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Tinns historie
Prestegjeld i Telemark
Prestegjeld i Agder og Telemark bispedømme